CELEX: C2007/283/38
Language: sl
Date: 2007-11-24 00:00:00
Title: Zadeva C-438/07: Tožba, vložena 19. septembra 2007 – Komisija Evropskih skupnosti proti Kraljevini Švedski

24.11.2007   
            
            
               SL
            
            
               Uradni list Evropske unije
            
            
               C 283/21
            
         Tožba, vložena 19. septembra 2007 – Komisija Evropskih skupnosti proti Kraljevini Švedski
   (Zadeva C-438/07)
   (2007/C 283/38)
   Jezik postopka: švedščina
   Stranki
   
      Tožeča stranka: Komisija Evropskih skupnosti (zastopniki: L. Parpala, M. Patakia in S. Pardo Quintillán)
   
      Tožena stranka: Kraljevina Švedska
   Predlogi tožeče stranke:
   
               —
            
            
               Ugotovi naj se, da je tožena stranka kršila člen 5(2), (3) in (5) Direktive Sveta 91/271/EGS z dne 21. maja 1991 o čiščenju komunalne odpadne vode (1), kot je bila spremenjena z Direktivo Komisije 98/15/ES z dne 27. februarja 1998 (2). Kršitev je nastala, ker najkasneje do 31. decembra 1998 ni bilo zagotovljeno, da bi vsi izpusti iz komunalnih čistilnih naprav za populacije enake ali večje od 10 000, ki so izpuščeni direktno v občutljiva območja ali njihova zbiralna področja, ustrezali veljavnim zahtevam iz Priloge I k Direktivi Sveta 91/271/EGS; in
            
         
               —
            
            
               Kraljevini Švedski naj se naloži plačilo stroškov.
            
         Tožbeni razlogi in bistvene trditve
   Leta 1994 je Švedska vse svoje vode razvrstila med občutljiva območja. Leta 1998 in 2000 je Švedska to razvrstitev potrdila Komisiji Evropskih skupnosti (Komisija) ter navedla, da je bila kot merilo uporabljena evtrofikacija in da je od vod, ki so pod škodljivim vplivom,odvisno kakšna vrsta tercialnega čiščenja je potrebna.
   Švedski organi oblasti menijo, da čiščenja dušika ni potrebno za izpuste v Baltsko morje za aglomeracije s populacijskim ekvivalentom (PE) večjim od 10 000 na področju, ki se nahaja severno od občine Norrtälje. Čiščenja dušika se tako opravlja le v obalnih predelih med občino Norrtälje in norveško obalo. Prav tako menijo, da izpusti dušika iz urbanih območij s PE večjim od 10 000 v osrednji južni Švedski, ne prispevajo k evtrofikaciji obalnih vod, saj obstaja zadostno naravno zadržanje dušika, ki je v tranzitu skozi zbiralno področje od vira onesnaženja morja.
   Komisija meni, da obstaja znanstveni dokaz, da sta fosfor in dušik glavna povzročitelja evtrofikacije Baltskega morja. Izpusti fosforja in dušika v obalne vode se širijo na druge dele Baltskega morja, izpusti v notranje vode, ki leže v zbiralnem področju Baltiškega morja pa naj bi tudi prispevali k njegovi evtrofikaciji.
   Tako se mora pri prizadetih čistilnih napravah uvesti splošno čiščenje komunalnih odpadnih vod od dušika na področjih s populacijskim ekvivalentom (PE) večjim od 10 000, ki se izlivajo direktno v občutljiva območja ali njihova zbiralna področja
   Nesprejem takih ukrepov predstavlja kršitev Direktive 91/271/EGS, kot je bila spremenjena z Direktivo Komisije 98/15/ES, predvsem člena 5(2), (3) in (5) (Direktive 91/271).
   
      (1)  UL 1991, L 135, str. 40.
   
      (2)  UL L 76, 7.3.1998, str. 29.